ועדת החוקה, חוק ומשפט, כנסת 23, פרוטוקול מספר 168, 2020-12-28 11:30

מיכאל מלכיאלי: בוקר טוב, אנחנו פותחים את ישיבת הוועדה.

מיכאל מלכיאלי: היום יום שני, י"ב בטבת התשפ"א – תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות והוראות נוספות).

מיכאל מלכיאלי: אנחנו לא פותחים את הנושא, כי אתמול כבר מיצינו הרבה שעות של דיון.

מיכאל מלכיאלי: אנחנו גם לא נפתח את הסעיפים, בגלל שאתמול נתתי זמן בלי סוף.

מיכאל מלכיאלי: עד שאתמול לא אמרו כולם שאין להם מה לדבר לא סיימנו את הדיון.

מיכאל מלכיאלי: יושב-ראש הקואליציה, בכבוד.

מכלוף מיקי זוהר: הגעתי לכאן, משום שיש לנו הצבעה על התקנות שקשורות לסגר.

מכלוף מיקי זוהר: אני רוצה להבין מדוע האופוזיציה, או מי שמרכז אותה, מקבלת החלטה היום להצביע נגדן.

מכלוף מיקי זוהר: האם אתם סבורים שלא צריך לעשות סגר?

מכלוף מיקי זוהר: האם אתם חושבים שאנחנו צריכים להמשיך לתת לתחלואה לעלות ולגדול?

מכלוף מיקי זוהר: אם יש לכם הערות כלשהן, בואו ננהל דיון עליהן.

מכלוף מיקי זוהר: אם אתם באים באופן שרירותי להצביע נגד עמדת הממשלה על אף שהיא צודקת והיא נכונה, על אף שכולנו יודעים שסגר זה הדבר המתבקש, יכול להיות שאנחנו מבזבזים את זמננו.

מכלוף מיקי זוהר: אני אשמח להבין מה הטיעונים המקצועיים והעניינים שלכם לכך שאתם מתנגדים להצביע בעד, או לפחות להימנע.

יואב סגלוביץ': כנראה שיש פה איזה בלבול של יושב-ראש הקואליציה.

יואב סגלוביץ': אם אנשי הקואליציה היו פה אתמול, הם היו מבינים את כל הטיעונים שהיו פה אתמול.

מכלוף מיקי זוהר: יואב, אתה מצביע נגד הסגר היום?

יואב סגלוביץ': ההצבעה הייתה צריכה להיות אתמול, לכן בואו נעבור להצבעה.

מכלוף מיקי זוהר: למה אתה חושש להביע את עמדתך?

מכלוף מיקי זוהר: אתה מסתיר אותה מהציבור?

מיכאל מלכיאלי: האם אתם הולכים להצביע נגד הסגר?

יואב סגלוביץ': אתה לא יודע מה אני הולך להצביע?

מכלוף מיקי זוהר: אם אתה נגד סגר, תגיד שאתה נגד סגר, זה בסדר.

יואב סגלוביץ': עלו אתמול שאלות יסוד לגבי ההצדקה לסגר הרוחבי הזה.

יואב סגלוביץ': נשאלו פה שאלות יסוד שלא קיבלנו עליהן תשובה – מדוע עיר שמוגדרת ירוקה צריכה להיכנס לסגר רוחבי.

מיכאל מלכיאלי: משרד הבריאות נתן תשובה.

יואב סגלוביץ': הוא לא נתן תשובות.

מיכאל מלכיאלי: אולי חלק לא מספקות.

יואב סגלוביץ': לא שאין לא מספקות, פשוט לא ניתנו תשובות.

יואב סגלוביץ': הגיעו חוות דעת שלא קיבלנו עליהן תשובה.

יואב סגלוביץ': לא קיבלנו תשובה למה מקום ירוק צריך להיות סגור או לא סגור, לא קיבלנו תשובה לגבי תקן, לא קיבלנו תשובה לגבי 1,000 מטר, לא קיבלנו תשובה לגבי נימוקים אפידמיולוגיים משמעותיים.

יואב סגלוביץ': מרגע שפוליטיקאים מתחילים לדבר כמו רופאים – זה בדיוק הסיפור.

יואב סגלוביץ': אם הייתי בממשלה והייתי שומע את השאלות שנשאלו אתמול, הייתי חוזר למשרד הבריאות, עושה תיקונים בתקנות, מעלה אותן מחדש.

אוסאמה סעדי: אני מבקש התייעצות סיעתית.

מיכאל מלכיאלי: אני פותח את הדיון מחדש.

מיכאל מלכיאלי: אני יוצא להתייעצות סיעתית.

מיכאל מלכיאלי: אני פותח את הדיון.

מכלוף מיקי זוהר: אני רק רוצה להכריז על סיכום שהושג עם חברת הכנסת תהילה פרידמן.

מכלוף מיקי זוהר: הובהר לחברת הכנסת איילת שקד, בהתאם לבקשתה - -

אוסנת הילה מארק: ולבקשת חברי הכנסת מהליכוד.

מכלוף מיקי זוהר: אנחנו בליכוד נתמוך בזה.

אוסאמה סעדי: שמה?

מכלוף מיקי זוהר: דובר על הנושא של הטייק אווי.

מכלוף מיקי זוהר: חברת הכנסת תהילה פרידמן וחברת הכנסת איילת שקד אמרו שהטייק אווי חייב להיפתח.

אוסאמה סעדי: מיקי, אנחנו 10 שעות מאתמול מדברים על הטייק אווי.

מכלוף מיקי זוהר: קיבלנו החלטה לתמוך בבקשה של חברת הכנסת תהילה פרידמן.

מכלוף מיקי זוהר: בעוד שבוע מהיום, בכפוף לירידת מדדי התחלואה, יובא - -

אוסאמה סעדי: איזה בלוף.

מכלוף מיקי זוהר: מה לעשות שיש פה אנשים שמגלים אחריות לבריאות הציבור.

מכלוף מיקי זוהר: בעוד שבוע, בכפוף לירידת מדדי התחלואה, כשנראה באמת שיש יעילות לסגר - -

אוסאמה סעדי: מה קשור לטייק אווי הירידה בתחלואה?

אוסאמה סעדי: תסביר לאזרחים למה טייק אווי קשור לתחלואה.

מכלוף מיקי זוהר: הנושא יגיע להצבעה מחודשת בוועדת חוקה.

מכלוף מיקי זוהר: עמדת הממשלה תהיה לתמוך בפתיחת הטייק אווי.

מכלוף מיקי זוהר: אנחנו מדברים על שבעה ימים, לא על חודשים.

מכלוף מיקי זוהר: אנחנו מדברים על עוד שבוע בדיוק.

מכלוף מיקי זוהר: ביום שני הבא, אחרי שנראה שבאמת יש ירידה בתחלואה, הנושא הזה יוצבע ויאושר.

מכלוף מיקי זוהר: עניין שני שביקשה חברת הכנסת תהילה פרידמן, לגבי חיסון עובדי ההוראה.

תהלה פרידמן: החלטנו אתמול בוועדת חינוך לפתוח את כיתות ה' עד י'.

תהלה פרידמן: בצדק אומרים עובדי ההוראה שהם בקו החזית.

תהלה פרידמן: הם חייבים לקבל קדימות.

מכלוף מיקי זוהר: אנחנו מקבלים את עמדתך.

מכלוף מיקי זוהר: זה העיקרון הבסיסי שאנחנו רוצים לפעול על פיו.

יוראי להב-הרצנו: אתם משחדים חברי כנסת פה כדי להעלות את ההחלטה ולהעביר את הסגר הפוליטי הזה.

יוראי להב-הרצנו: איזה טובת ציבור?

יוראי להב-הרצנו: זה הרי בלוף גדול, מיקי זוהר.

שלמה קרעי: יוראי, אתם מכירים הכי טוב כמה שהפופוליזם משתלם.

יוראי להב-הרצנו: הרי מה שאתה אומר, חבר הכנסת מיקי זוהר, זה בלוף גדול.

יוראי להב-הרצנו: כל הסגר הזה הוא סגר פוליטי שאין לא מקום.

יוראי להב-הרצנו: לא מדובר רק בטייק אווי, לא מדובר רק ברפואה משלימה, לא מדובר רק בהגבלת ה-1,000 מטר, לא מדובר רק בהגבלת שמורות הטבע, ועוד ועוד ועוד.

יוראי להב-הרצנו: הסגר הזה מלא בחורים, הוא בלוף, הוא שטיק.

יוראי להב-הרצנו: אני מבקש להעלות את זה להצבעה מיד.

שלמה קרעי: תפרגן לראש הממשלה.

שלמה קרעי: תראה איך מדינת ישראל הולכת לצאת ראשונה מהמשבר הזה.

יוראי להב-הרצנו: אתם מבזים את הכנסת.

שלמה קרעי: ראש הממשלה מביא את מדינת ישראל לצאת ראשונה מהמשבר הזה בכל העולם.

מתן כהנא: אני חושב שזה שאנחנו נקלעים עכשיו לסגר שלישי זה ביזיון, זה מראה על חדלות אישים של הממשלה.

שלמה קרעי: מה בנט כתב בספר על הסגר השלישי?

אוסנת הילה מארק: כל הספר של בנט קורס.

אלי אבידר: 300,000 מובטלים על הראש שלכם מהסגר הזה.

שלמה קרעי: אם מצליחים לפתוח את מוסדות החינוך בניגוד לעמדת גורמי המקצוע, בניגוד לעמדת הממשלה, למצער צריך לחסן את צוותי ההוראה שלא יהיו חשופים לסכנות האלו.

אדוני היושב-ראש, חבריי חברי הכנסת, אתמול בוועדה הודיע משרד הבריאות, וגם הודיעו לי את זה אחר כך באופן רשמי, שאת הנושא הזה של רפואה משלימה הם הולכים לתקן, והם יתקנו את זה.

אני מברך על ההסכמות שהגיעו הבוקר לגבי הנושא של הטייק אווי שעלה בוועדה ויטופל תוך כדי תנועה.

אני חושב שכולם מבינים שצריך לתת תעדוף לעובדי הוראה, זה האינטרס של כולם, לא קשור לאף מפלגה.

הכי קל זה להפיל תקנות.

אפשר לעשות כאוס, אפשר לעשות הכל.

זאת שיטה שיש כאלה שירוויחו ממנה שניים-שלושה מנדטים שיתאיידו בקרוב.

השיטה שלנו, בדיוק כמו השיטה של הבוקר, של הסיכום הזה של הבוקר על הטייק אווי ועל המורים, זאת השיטה.

מדובר במדינה שלמה שנמצאת בסגר.

ההמלצה שלי היא להצביע ולאשר את הדברים.

מתן כהנא: הסגר הזה הוא כישלון נוראי של הממשלה, הוא נובע מאזלת ידה של הממשלה והעומדים בראשה.

מתן כהנא: דרשנו שלושה תנאים כדי להצביע בעד הדבר הזה.

מתן כהנא: לצערי, הנושא של הטייק אווי לא התקבל.

מיכאל מלכיאלי: לא שמעת את מה שאמר יושב-ראש הקואליציה?

מתן כהנא: אנחנו רוצים שזה יקרה עכשיו.

מיכאל מלכיאלי: אבל אתה יודע שאי אפשר.

מתן כהנא: זו מכת מוות למסעדות.

מתן כהנא: זה סגר פוליטי מיותר שהיה אפשר להימנע ממנו.

מתן כהנא: אם אתם לא מוכנים לתת לנו למזער את הנזקים, אנחנו נצביע נגד.

הוועדה לא יכולה לשנות את זה עכשיו.

מתן כהנא: אנחנו לא ניתן להרוס את העסקים.

מתן כהנא: אתם רוצים?

מתן כהנא: תחזרו לממשלה ותביאו תקנות חדשות.

מיכאל מלכיאלי: כל ההבנות שהיו עם משרד הבריאות כובדו ככתבם וכלשונם.

אוסנת הילה מארק: אדוני היושב-ראש, אני לא יכולה להבין את כל הפופוליסטים.

אוסנת הילה מארק: מה שמנסים לעשות פה חברי הכנסת מהאופוזיציה זה קרקס מבריאות הציבור.

אוסנת הילה מארק: הם מנסים לקחת על האחריות שלהם את מה שיקרה פה אם חס וחלילה יהיו מתים ויתחיל להיות כאוס גדול.

אוסנת הילה מארק: דיברו על טייק אווי.

אוסנת הילה מארק: גם אנחנו בעד טייק אווי.

מתן כהנא: אתם לא בעד טייק אווי.

אוסנת הילה מארק: יש כאן הסכמות עם הממשלה בעניין של המטפלים ברפואה משלימה.

אוסנת הילה מארק: שמעתי גם את יושב-ראש הוועדה, את יעקב אשר, מדבר על העניין.

אוסנת הילה מארק: יש גם הסכמה על העניין של הטייק אווי.

אוסנת הילה מארק: זה נכון שיש כרגע בעיה להביא את זה, אבל אם יש לנו התחייבות מהממשלה שבעוד שבוע זה יקרה, אני לוקחת את זה בשתי ידיים.

אוסנת הילה מארק: גם אני קיבלתי מלא טלפונים.

אוסנת הילה מארק: הליכוד התגייס לטובת העניין, התגייס לטפל בנושא של הטייק אווי.

אוסנת הילה מארק: אני חושבת שכל אחד ואחד שיושב פה בתוך הוועדה צריך לקחת על עצמו את האחריות לבריאות הציבור, כי אנחנו נמצאים במספרים מטורפים של הדבקה.

אוסנת הילה מארק: אין מקום לזלזל כרגע בבריאות הציבור.

אוסנת הילה מארק: נכון, הצעד הזה הוא צעד דרמטי, אבל אנחנו רואים מה קורה בכל העולם.

אוסנת הילה מארק: ישראל נמצאת במקום טוב מבחינת החיסונים ומבחינת נתונים אחרים.

אוסנת הילה מארק: אני מאמינה שזה יהיה סגר אחרון שממנו רק נתחיל להצמיח פה, בעזרת השם, את הכלכלה.

יאיר גולן: יש פה עניין פשוט, וזה חוסר התאמה בין התקנות לבין טיפול ושיפור המצב.

יאיר גולן: הטייק אווי צריך להימשך כסדרו, הטיולים והפעילות החוץ בית ספרית האחרת צריכים להימשך כסדרם, פעילות הספורט צריכה להימשך כסדרה.

יאיר גולן: אנחנו גוזרים פה דברים על הציבור שאין בהם יכולת לשפר את מצב התחלואה או את הורדת התחלואה, לכן צריך לעשות רביזיה מקצועית על כל עניין התקנות כדי להתאים אותן באופן גיאוגרפי, באופן סקטוריאלי לאיפה שיש מוקדי תחלואה, ושם לטפל.

יאיר גולן: את כל זה צריך לגבש בזריזות, במהירות.

יאיר גולן: לצערי, אי אפשר להצביע כרגע בעד התקנות.

עופר כסיף: הסגר הזה, כפי שנאמר, הוא סגר פוליטי.

עופר כסיף: אין שום קשר בינו לבין בריאות הציבור.

עופר כסיף: להציג את זה כאילו יש כאלה שדואגים לבריאות הציבור ויש כאלה שלא, זה שקר.

עופר כסיף: אתמול, אני חבריי הצגנו באריכות ובפרוטרוט את מה שכתבו ממועצת החירום הציבורית למשבר הקורונה.

עופר כסיף: רשימה ארוכה של אנשי מקצוע, אם זה רופאים שמתמחים באפידמיולוגיה ובגריאטריה, אם זה עובדים סוציאליים.

עופר כסיף: כתבו במפורש: א', שהנתונים שאנחנו מקבלים ממשרד הבריאות הם או הטעיה או מופרכים, וב', שהסגר מזיק לבריאות של הציבור.

עופר כסיף: הוא לא רק לא מונע את התחלואה, הוא אפילו מגדיל אותה.

עופר כסיף: יותר מכך, הוא גם גורם למה שנקרא total lockdown disease, שזו מחלת סגר הרבה יותר חמורה מהקורונה עצמה.

שלמה קרעי: אז תשלח אותם לגרמניה ולמדינות אחרות באירופה - -

עופר כסיף: את זה אומרים מומחים.

עופר כסיף: דיבר פה בפעם ה-1,000 פרופסור חגי לוין, יושב-ראש איגוד רופאי בריאות הציבור, שאמר שסגר מזיק.

שלמה קרעי: פופוליסט לא קטן.

עופר כסיף: זה לא מעניין את הממשלה ואת הקואליציה.

עופר כסיף: מה שמעניין אותם זה רק להציל את ישבנו של הנאשם בשלושה כתבי אישום, לא בריאות הציבור.

עופר כסיף: כפי שנאמר פה, הולכים לזרוק עוד אלפי אנשים לאבטלה, הולכים למנוע טייק אווי בלי סיבה, והולכים למנוע פגישות של עובדים סוציאליים עם אנשים עם מוגבלות נפשית, מה שנקרא סל שיקום.

עופר כסיף: בתוך הרפואה המשלימה לא מכניסים דברים קריטיים, כמו רפואה סינית או פילאטיס רפואי.

עופר כסיף: יופי שאומרים שיאפשרו רפואה משלימה, אבל השאלה מה כלול בה.

עופר כסיף: גלידריות שהיו פתוחות בסגר הקודם יחד עם חנויות מזון ומעדניות, פתאום הפעם חיברו אותן למסעדות וסוגרים גם אותן.

עופר כסיף: הולכים להקריס חברה שלמה על מזבח השקרים של אדם אחד, ואומרים לנו שאנחנו לא דואגים לציבור.

עופר כסיף: תתביישו.

שלמה קרעי: תתביישו אתם.

עופר כסיף: פרופסור יעקב גינדי, מומחה לרפואה פנימית וגריאטריה, אמר שלשום כך, ואני מצטט: "קשישים מתאבדים בגלל הסגר על ידי הפסקת אכילה, בגלל המשבר שהם נמצאים בו נפשית".

עופר כסיף: זה מה שהולכים לעשות: אבטלה, אובדנות, דיכאון, מחלות יותר קשות מהקורונה.

עופר כסיף: צריך להיאבק בקורונה לא באמצעות סגר, זה שקר וכזב.

עופר כסיף: אתם מצביעים בגלל שאתם מקבלים הוראות מבוסים.

עופר כסיף: תתביישו.

מיכאל מלכיאלי: אף אחד לא מקבל הוראות מבוסים.

מיכאל מלכיאלי: ישבנו שעות רבות בדיון אמיתי, מקצועי, בחנו את הצעדים.

מיכאל מלכיאלי: אנחנו לא חותמת גומי של אף אחד.

מיכאל מלכיאלי: היה כאן דיון שעות על גבי שעות.

מיכאל מלכיאלי: אני מעלה להצבעה את הנושא הראשון: הצעת תקנות סמכויות מיוחדות להתמודדות עם נגיף הקורונה החדש (הוראת שעה) הגבלת פעילות והוראות נוספות) (תיקון מס' 21), התשפ"א-2020.

מיכאל מלכיאלי: מי בעד, מי נגד?

מיכאל מלכיאלי: בעד – 8

מיכאל מלכיאלי: אושר.

מיכאל מלכיאלי: ההצעה עברה.

מיכאל מלכיאלי: אנחנו עוברים להצבעה על הצעת תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות במקומות עבודה) (תיקון מס' 5), נושא של מקומות עבודה בזמן הסגר.

מיכאל מלכיאלי: מי בעד, מי נגד?

מיכאל מלכיאלי: בעד – 8

מיכאל מלכיאלי: אושר.

מיכאל מלכיאלי: ההצעה עברה.

מיכאל מלכיאלי: אנחנו עוברים להצבעה על הצעת תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות והוראות נוספות) (תיקון מס' 20).

מיכאל מלכיאלי: מי בעד, מי נגד?

מיכאל מלכיאלי: בעד – 8

מיכאל מלכיאלי: אושר.

מיכאל מלכיאלי: שלוש התקנות עברו.

אלי אבידר: מאות אלפי מובטלים על הראש שלכם.

אלי אבידר: תתביישו לכם.

עופר כסיף: רביזיה.

מיכאל מלכיאלי: הצבעה על הרביזיה תיקבע בהמשך.

מיכאל מלכיאלי: תודה רבה.